AQSh rahbari Obama Xirosimani ziyorat qildi
"Xirosima maktabidan suratlar" nomli hujjatli film atom bombasi tashlangan kunlarni eslatadi.
Suratlarni Xirosima maktabining bolalari shaharga bomba tashlanganidan ikki yil o’tib chizgan. Ular o’qigan beton imorat tushunib bo’lmas tasodif bilan omon qolgan, deydi Shizumi Shigeto Manale. Xirosimada tug’ilib o’sgan bu ayol bugun amerikalik. Rasmlar haqida hujjatli film muallifi. “Imoratning ichkarisi yog’ochdan ishlangan edi. Shuning uchun ichi yedirilib tushgan”, - deydi Shizumi. O’shanda Vashingtondagi bir cherkov xarobaga aylangan shahar bolalariga o’quv qurollarini jo’natgan. Bolalar rahmat tariqasida bir quti surat chizib yuborgan. Bu suratlar uzoq yillar cherkovning yerto’lasida qolib ketdi va unutildi. O’quvchi qiz va o’g’illarni saqlab qolgan shuki, ular Xiroshimadan ko’chirib ulgurilgan edi. Shizumi ular bilan suhbat qilar ekan, ko’pi o’sha suratlarni eslay olmadi. “Lekin Amerikadan posilkada nimalar kelganini hammasi juda yaxshi eslaydi. Qalam, rangli mo’yqalam, vatman qog’oz. U paytda maktabda hech vaqo bo’lmagan-da”, - deydi Shizumi. Muallim bolalardan baxtli xotiralarni qog’ozga tushirishni so’ragan. Rasmlar ta’mirlanib, Xirosimadagi maktabda 2010-yilda tomoshaga qo’yildi. Shizumi nazarida Prezident Obama, garchi bomba tashlangani haqida so’zlamasa-da, uning tashrifi bu insonlarda ijobiy tassurot qoldirishi aniq. “Hech narsa demasin, faqat kelib, ko’rishib ketsin. Shunisi yetarli”, - deydi film muallifi.